**PRILOG 3-PRIJEDLOG OKVIRNOG SPORAZUMA**

AGENCIJA ZA VODNE PUTOVE, Vukovar, Parobrodarska 5, OIB 24329099782, koju zastupa ravnatelj Zrinko Zvocak, dipl. oec.( u daljnjem tekstu: Naručitelj )

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB \_\_\_\_\_\_\_\_\_, koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_ ( u daljnjem tekstu: Izvoditelj )

sklopili su sljedeći

**OKVIRNI SPORAZUM**

**ZA RADOVE TEHNIČKOG ODRŽAVANJA PLOVNIH PUTOVA TE AKVATORIJA LUKA I LUČICA NA VODNIM PUTOVIMA RIJEKA DUNAVA, DRAVE I SAVE**

**GRUPA:\_\_\_\_\_\_**

**UVOD**

**Članak 1.**

Ovaj okvirni sporazum sklapa se na temelju provedenog otvorenog postupka javne nabave s namjerom sklapanja okvirnog sporazuma s jednim gospodarskim subjektom za razdoblje od četiri (4) godine , evidencijski broj nabave 01/17/JN., objavljen poziv za nadmetanje u Elektroničkom oglasniku javne nabave pod brojem \_\_\_\_\_\_\_\_\_\_\_\_\_\_ od \_\_.\_\_\_.2017. godine za radove tehničkog održavanja plovnih putova, te akvatorija luka i lučica na vodnim putovima rijeka Dunava, Drave i Save radi odabira najpovoljnijeg ponuditelja za izvođenje radova, sukladno uvjetima i zahtjevima iz DZN.

Najpovoljniji Ponuditelj je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a prema ponudi broj \_\_\_\_\_\_\_\_\_\_\_\_\_\_\_\_od\_\_\_\_\_\_\_\_\_2017. godine, u iznosu od \_\_\_\_\_\_\_\_\_\_\_\_\_\_\_\_\_\_\_\_\_\_\_ kn, sukladno objavljenom kriteriju, uvjetima i zahtjevima iz DON.

Prema ponudi dio okvirnog sporazuma u iznosu od \_\_\_\_\_ % izvest će Podizvoditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.[[1]](#footnote-1)

Ovaj Okvirni sporazum obvezuje na sklapanje ugovora o javnoj nabavi.

Sklopljeni ugovor o javnoj nabavi temeljem ovog Okvirnog sporazuma, obvezuju na izvršenje Izvoditelja i naručitelja.

**PREDMET I TRAJANJE OKVIRNOG SPORAZUMA**

**Članak 2.**

Predmet ovog Okvirnog sporazuma je utvrđivanje uvjeta za sklapanje godišnjih ugovora o javnoj nabavi s Ponuditeljem za nabavu radova uređenja i tehničkog održavanja plovnih putova, te akvatorija luka i lučica na vodnim putovima rijeka Dunava, Drave i Save prema predviđenim količinama i specifikaciji Naručitelja navedenoj u dokumentaciji za nadmetanje kod okvirnog sporazuma, ponudi Ponuditelja te uvjetima utvrđenim ovim Okvirnim sporazumom.

Ovaj Okvirni sporazum ne utvrđuje konkretnu količinu radova, već samo podrazumijeva da će Naručitelj ako mu tijekom ugovornog razdoblja bude potrebno nešto iz troškovnika-ponude obuhvaćene ovim Ugovorom, od odabranog Izvoditelja zatražiti da dostavi dopunu ponude ili novu ponudu. Pisani zahtjev može sadržavati, osim izvornih, preciznije definirane uvjete te druge nebitne izmjene i dopune uvjeta okvirnog sporazuma koji su navedeni u dokumentaciji za nadmetanje kod okvirnog sporazuma. Ovaj okvirni sporazum ne obvezuje na sklapanje ugovora o javnoj nabavi na temelju tog okvirnog sporazuma. Isti učinak, kao i ugovor može imati i narudžbenica, nalog, zaključnica, zahtjevnica i sl. ako sadrži sve bitne sastojke ugovora (u daljnjem tekstu narudžbenica).

Ovaj Okvirni sporazum sklapa se za razdoblje od četiri godine i predviđa se sklapanje pojedinačnih ugovora o javnoj nabavi tijekom navedenog razdoblja ovisno o tehničkim potrebama održavanja i osiguranim sredstvima Naručitelja za financijsko izvršenje pojedinog ugovora o javnoj nabavi.

Prije sklapanja svakog pojedinog ugovora Financijskim planom bit će osigurana planirana sredstva za

izvođenje radova koji su predmet konkretnog ugovora, sukladno Odluci o usvajanju financijskog plan koju donosi Upravno vijeće Agencije za vodne putove i suglasnosti ministra mora, prometa i infrastrukture na program radova.

**VRIJEDNOST RADOVA**

**Članak 3.**

Vrijednost radova prema Troškovniku, koji je sastavni dio ovog Sporazuma, iznosi:

|  |  |
| --- | --- |
| IZNOS: | kuna |
| PDV: | kuna |
| UKUPNO: | kuna |

*Slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Troškovnik radova s iskazanim vrijednostima bitan je uvjet ovog Sporazuma.

Svakim pojedinim Ugovorom o javnoj nabavi koji se zaključuje na razdoblje do jedne godine dana, biti će određena točna količina radova redovitog održavanja cesta.

**UVJETI PROVEDBE OKVIRNOG SPORAZUMA**

**Članak 4.**

Ovim Okvirnim sporazumom su određeni svi uvjeti za sklapanje ugovora o javnoj nabavi temeljem Okvirnog sporazuma te će naručitelj s ponuditeljem koji je u postupku javne nabave za sklapanje ovog Okvirnog sporazuma dostavio valjanu ponudu te najbolje ocijenjenu ponudu prema kriteriju najniže cijene, zaključivati ugovore o javnoj nabavi temeljem Okvirnog sporazuma, na temelju pisanog zahtjeva Naručitelja, izvornih uvjeta i ponude dostavljene prije sklapanja Okvirnog sporazuma.

Cijena stavke (jedinična cijena) ponuđena u postupku za sklapanje ovog Okvirnog sporazuma nepromjenjiva je za čitavo vrijeme trajanja Okvirnog sporazuma, za sve ugovore o javnoj nabavi sklopljene na temelju ovog Okvirnog sporazuma.

**Članak 5.**

Predviđena količina predmeta nabave za vrijeme trajanja Okvirnog sporazuma na 4 (četiri) godine specificirana je troškovnikom. Stvarno nabavljena količina radova na temelju sklopljenog Okvirnog sporazuma može biti veća ili manja od predviđene količine.

Ukupna plaćanja bez poreza na dodanu vrijednost na temelju svih ugovora sklopljenih na temelju ovog Okvirnog sporazuma o javnoj nabavi izdanih na temelju ovog Okvirnog sporazuma ne smiju prelaziti procijenjenu vrijednost nabave.

**Članak 6.**

Ponuditelj se obvezuje da će biti spreman započeti s radovima odmah po potpisu ugovora o javnoj nabavi sklopljenog na temelju ovog Okvirnog sporazuma.

Radovi će se obavljati prema prioritetima u odnosu na stanje plovnosti i specifikaciji radova-troškovniku iz ugovora, a na pojedinim lokacijama za koje će Naručitelj izraditi projektnu dokumentaciju održavanja i izdati pisani nalog Izvođaču.

**Članak 7.**

Ukoliko se prilikom izvođenja radova po pojedinačnom Ugovoru pojavi potreba za obavljanjem dodatnih radova nužnih za izvršenje tog Ugovora, odnosno postizanje svrhe tog Ugovora, a koji radovi nisu bili predviđeni tim Ugovorom, može se sklopiti jedan ili više aneksa tom Ugovoru kojim će se regulirati izvođenje tih dodatnih radova.

Postupak i uvjeti za sklapanje aneksa Ugovora isti su kao i za osnovni ugovor. Na isti način postupa se i ukoliko se za vrijeme trajanja pojedinačnog Ugovora pojavi potreba za smanjenjem u tom Ugovoru, odnosno njemu pripadajućem troškovniku, ugovorene količine radova.

**IZMJENA CIJENE**

**Članak 8.**

Promjena cijena određuje se sukladno Zakonu o obveznim odnosima, a na način kako slijedi:

* ponuditelj može zahtijevati povećanje cijene radova ako su se u vremenu između sklapanja ugovora i njegova ispunjenja, a bez njegova utjecaja, povećale cijene elemenata na temelju kojih je određena cijena radova, tako da bi ta cijena trebala biti veća za više od 5 (pet) postotaka
* ponuditelj može zahtijevati samo razliku u cijeni radova koja prelazi 5 (pet) postotaka.
* izmjenu cijene radova može zahtijevati i javni naručitelj, ako bi došlo do smanjenja cijene elemenata na temelju kojih je određena cijena ugovorenih radova za više od 5 (pet) postotaka i to istovjetnim obračunom kako je to određeno i za povećanje cijene radova.

**Članak 9.**

Izmjena cijene radova iz članka 7. ovog Okvirnog sporazuma obračunavat će se mjesečno, primjenom slijedeće formule:

**PCR = CR x ( *k* *–* *Ip* )**

Upotrijebljeni simboli imaju slijedeće značenje:

* ***PCR*** = povećana cijena radova;
* ***CR*** = cijena radova utvrđena na temelju privremene odnosno okončane situacije umanjene zaiznosispostavljenih računa za nepredvidive i druge poslove obavljene u predmetnom mjesecu;
* ***k*** = koeficijent;
* ***Ip*** = indeks promjene cijene elemenata 1,05

Koeficijent *„k“* izračunava se prema slijedećoj formuli:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *k* = 0,37 | *NP* | + 0,33 | *MG* | + 0,15 | *TGM* | + | 0,15 | *PS* |  |
| *NPₒ* | *MGₒ* | *TGMₒ* | *PSₒ* |  |
|  |  |  |  |  |  |

Upotrijebljeni simboli imaju slijedeće značenje:

* ***k*** = koeficijent;
* ***NP i NPₒ*** = neto plaća u građevinarstvu, indeks neto plaća, iz mjesečnog statističkog izvješćaDržavnog zavoda za statistiku;
* ***MG i MGₒ*** = elementi i materijal u građevinarstvu, indeks cijena industrijskih proizvoda, izmjesečnog statističkog izvješća Državnog zavoda za statistiku;
* ***TGM i TGMₒ*** = tekuća goriva i maziva, indeks cijena tekućih goriva i maziva, iz mjesečnogstatističkog izvješća Državnog zavoda za statistiku;
* ***PS i PSₒ*** = prometna sredstva, indeks cijena prometnih sredstava, iz mjesečnog statističkog

izvješća Državnog zavoda za statistiku.

Indeksi u brojniku su indeksi za mjesec u kojem se radi izračun, a indeksi u nazivniku su indeksi baznog mjeseca.

Za obračun povećane cijene radova, kao bazni mjesec, uzimat će se mjesec isteka roka valjanosti ponude.

Eventualna promjena cijene počinje se obračunavati nakon isteka godine dana od sklapanja okvirnog sporazuma.

**OBVEZE IZVODITELJA RADOVA**

**Članak 10.**

Izvoditelj se obvezuje sve radove po sklopljenim ugovorima na temelju ovog Okvirnog sporazuma izvršavati sukladno sklopljenim ugovorima, Zakonu o plovidbi i lukama unutarnjih voda, Pravilniku o tehničkom održavanju plovnih putova, hrvatskim normama, tehničkim specifikacijama i uvjetima, drugim zakonima i propisima te pravilima struke u djelatnosti održavanja plovnih putova.

Radovi će se obavljati prema prioritetima u odnosu na stanje plovnosti i specifikaciji radova-troškovniku iz ugovora, a na pojedinim lokacijama za koje će Naručitelj izraditi projektnu dokumentaciju održavanja i izdati pisani nalog Izvođaču.

**Članak 11**

U slučaju da odabrani Ponuditelj radove ne izvede prema opisima troškovnika iz prihvaćene ponude i tehničkom dokumentacijom za izvođenje radova ili radove izvede protivno važećim tehničkim zahtjevima za tu vrstu radova, Naručitelj ima pravo zahtijevati od odabranog Ponuditelja da nedostatke otkloni, zahtijevati sniženje cijene ili raskinuti ugovor. Troškovi koji bi nastali na strani Naručitelja temeljem takvog postupanja Ponuditelja u cijelosti padaju na teret Ponuditelja.

Naručitelj u slučaju iz stavka 1. ovog članka ima pravo i na naknadu štete, a pored toga odabrani Ponuditelj odgovara i za štetu koju mogu pretrpjeti učesnici u plovidbi radi nedostataka na radovima koje Ponuditelj ne izvede sukladno troškovniku iz ponude i tehničkoj dokumentaciji za izvođenje radova ili protivno tehničkim zahtjevima za tu vrstu radova i to prema općim pravilima o odgovornosti za štetu.

**Članak 12.**

Izvoditelj je obvezan voditi svu dokumentaciju propisanu za obavljanje i praćenje radova iz ovoga Sporazuma.

Dokumentaciju iz ovoga članka ovjerava odgovorna osoba naručitelja.

**Članak 13.**

Izvoditelj jamči za kvalitetu izvedenih radova iz ugovora.

**Članak 14.**

Izvoditelj se obvezuje otkloniti sve po naručitelju utvrđene nedostatke na obavljenim radovima u roku koji će odrediti naručitelj.

Ako izvoditelj ne otkloni utvrđene nedostatke u zadanom roku, naručitelj će ih otkloniti na teret izvoditelja.

**OBRAČUN I PLAĆANJE RADOVA**

**Članak 15.**

Plaćanje na temelju obveza iz sklopljenih ugovora o javnoj nabavi se obavlja na žiro račun Izvoditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koji se vodi u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u roku \_\_\_\_\_\_\_\_\_\_ dana (minimalno 30 dana), od dana nastanka dužničko vjerovničkog odnosa, putem ispostavljenih mjesečnih situacija za izvršene radove,

te na račun Podizvoditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_koji se vodi u \_\_\_\_\_\_\_\_\_\_\_\_\_\_\_\_\_\_\_\_za radove koje je izvršio Podizvoditelj.[[2]](#footnote-2)

Obračun radova obavljat će se prema stvarno izvršenim i od odgovorne osobe Naručitelja preuzetim radovima, a na temelju privremenih mjesečnih i okončane situacije.

Izvoditelj će ispostavljati mjesečno i dostavljati Naručitelju u 3 (tri) istovjetna primjerka do 10. u mjesecu za protekli mjesec.

Primljenu situaciju odgovorna stručna osoba Naručitelja obvezna je ovjeriti u roku od 5 (pet) dana, a Naručitelj će istu isplatiti u roku od 30 (trideset) dana od dana ovjere.

U zajednici ponuditelja svakom članu će se za radove, robu ili usluge koje će izvesti, isporučiti ili pružiti, plaćati neposredno, na način da članovi naprave obračun ukupnih radova putem cijele situacije-rekapitulacije. Uz nju ujedno treba priložiti i privremene situacije ispostavljene javnom naručitelju od svakog od pojedinih članova i to samo za alikvotni dio radova koji im pripada, te tako sve zajedno dostaviti javnom naručitelju na ovjeru i daljnji postupak. Obračun cijele situacije u ukupnom iznosu-rekapitulacija obavljenih poslova (zajednički troškovnik) ovjerena od strane ovlaštena

osobe Naručitelja i s datumom ovjere, služit će za praćenje ugovora. Također i sve pojedinačne priložene situacije članova trebaju biti na isti način ovjerene za to ovlaštenih osoba Naručitelja. Javni naručitelj će evidentirati svaku pojedinačnu situaciju članova zajednice ponuditelja zasebno i povezati je s plaćanjem. Plaćanje će se vršiti neposredno svakom članu.

Ako članovi zajednice ponuditelja zahtijevaju plaćanje preko jednog člana, tada taj član ispostavlja situacije u ime zajednice ponuditelja na način kako je navedeno.

Ako se dio ugovora o javnoj nabavi daje u podugovor, tada za radove, robu ili usluge koje će pružiti podugovaratelj naručitelj neposredno plaća podugovaratelju sukladno članku 223. ZJN 2016. Tijekom izvršenja ugovora izvoditelj će svom računu ili situaciji obvezno priložiti račune ili situacije svojih podugovaratelja koje je prethodno potvrdio.

Članovi zajednice ponuditelja obvezni su na situaciji-rekapitulaciji navesti podugovaratelje.

Izvoditelj je obvezan u situaciji naznačiti koje iznose i na koji račun treba plaćati podugovarateljime, odnosno članovima zajednice ponuditelja.

Primljenu situaciju odgovorna stručna osoba Naručitelja, ukoliko s istom nije suglasna, može osporiti u cijelosti ili djelomično. U slučaju djelomičnog osporavanja Naručitelj je radove iz neosporenog dijela dužan platiti u ugovorenom roku.

**PODUGOVARATELJI**

**Članak 16.**

Sukladno ponudi, Izvoditelj će/neće dio ugovora o javnoj nabavi na temelju ovog Sporazuma dati u podugovor podugovaratelju(ima).

**Članak 17.**

Ukoliko se dio ugovora daje u podugovor, taj će ugovor sadržavati podatke o:

* koji dio ugovora izvoditelj namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Gore navedeni podaci predstavljaju obvezne sastojke ugovora o javnoj nabavi.

U tom slučaju, za radove koju će izvršiti podugovaratelj, Naručitelj neposredno plaća podugovaratelju. Izvoditelj će svom računu obvezno priložiti račune svojih podugovaratelje koje je prethodno potvrdio, odnosno Izvoditelj je obvezan u situaciji naznačiti koje iznose i na koji način treba plaćati podugovaratelju.

**Članak 18.**

Izvoditelj može tijekom izvršenja ugovora o javnoj nabavi od naručitelja zahtijevati:

1. promjenu podugovaratelja za onaj dio ugovora o javnoj nabavi koji je prethodno dao u podugovor,
2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije
3. preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev iz stavka 1. točaka 1. i 2. ovoga članka, ugovaratelj javnom naručitelju dostavlja podatke i dokumente sukladno članku 222. stavku 1. ZJN 2016. za novog podugovaratelja.

**Članak 19.**

Javni naručitelj ne smije odobriti zahtjev ugovaratelja:

1. u slučaju iz članka 35. točaka 1. i 2. ovoga Okvirnog sporazuma, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
2. u slučaju iz članka 35. točke 3. ovoga Okvirnog sporazuma, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

**Članak 20.**

Sudjelovanje podugovaratelja ne utječe na odgovornost Izvođača za izvršenje ugovora o javnoj nabavi.

**Članak 21.**

Ukoliko Izvoditelj ustupi podugovaratelju, uz prethodnu suglasnost Naručitelja, dio radova, usluga ili nabavu roba iz pojedinog ugovora Izvoditelj nema pravo zaračunati Naručitelju dodatne (manipulativne) troškove za izvođenje tih radova, usluga ili nabavu roba.

**RASKID UGOVORA**

**Članak 22.**

Naručitelj ima pravo raskinuti godišnji ugovor o javnoj nabavi sklopljen temeljem Okvirnog sporazuma ukoliko izvoditelj:

* nepravovremeno i nekvalitetno izvršava obveze iz ugovora;
* učestalo ne obavlja poslove sukladno utvrđenim rokovima i dinamici;
* ustupi dio poslova iz ugovora podugovaratelju bez prethodne suglasnosti naručitelja;
* ne postupa sukladno ostalim odredbama iz ovoga Okvirnog sporazuma i temeljem njega sklopljenog godišnjeg ugovora;
* postane nesolventan ili ode u stečaj.

**Članak 23.**

Naručitelj ima pravo raskinuti godišnji ugovor o javnoj nabavi sklopljen temeljem Okvirnog sporazuma ukoliko bi u slučaju iz članka 8. ovog Okvirnog sporazuma zahtijevana razlika u cijeni prelazila 7 (sedam) postotaka, obračunata na način utvrđen člankom 9. ovog Okvirnog sporazuma.

**Članak 24.**

Naručitelj raskida godišnji ugovor o javnoj nabavi putem pismene obavijesti.

U slučaju izazvanog raskida godišnjeg ugovora o javnoj nabavi, iz razloga navedenog u članku 22., naručitelj ima pravo potraživati nastalu štetu od izvoditelja aktiviranjem jamstva za dobro izvršenje Okvirnog sporazuma..

U slučaju raskida ugovora iz razloga navedenog u članku 23. naručitelj je dužan isplatiti izvođaču odgovarajući dio ugovorene cijene za do tada izvršene radove te obračunatu razliku u cijeni, na način utvrđen člankom 8., za vrijednost izvedenih radova do trenutka raskida ugovora.

Rok raskida ugovora iz razloga navedenog u prethodnom stavku ovog članka iznosi 90 (devedeset) dana od uručene pismene obavijesti.

**VIŠA SILA**

**Članak 25.**

U ovom Sporazumu “viša sila” znači događaj koji je izvan kontrole Izvođača i koji ne podrazumijeva pogrešku ili nemar Izvođača i koji nije predvidiv.

**Članak 26.**

Ako dođe do situacije više sile Izvođač odmah u pisanom obliku obavještava Naručitelja o takvom stanju i njegovom uzroku. Ako Naručitelj u pisanom obliku ne zatraži drugačije, Izvođač nastavlja ispunjavati svoje obveze u mjeri u kojoj je to realno izvodljivo i nastoji naći sve realne načine za izvršenje obveza iz ugovora koje ne sprečava viša sila.

**RASKID SPORAZUMA ZBOG INSOLVENTNOSTI**

**Članak 27.**

Naručitelj može u bilo kojem trenutku pisanom obaviješću raskinuti Okvirni Sporazum s Izvođačem, bez prava Izvođača na nadoknadu, ako se nad tvrtkom Izvođača pokrene stečajni postupak ili je na drugi način insolventan.

**ZAVRŠNE ODREDBE**

**Članak 28.**

Ugovorne strane su suglasne, ukoliko dođe do promjene Zakona o cestama, pod zakonskih akata, normi, tehničkih uvjeta i drugih zakona i propisa koji uređuju pitanja i odnose u djelatnosti redovitog održavanja i zaštite javnih cesta, da će na odgovarajući način izmijeniti i dopuniti ugovor.

**Članak 29.**

Pri sklapanju pojedinačnih ugovora o javnoj nabavi temeljem Okvirnog sporazuma, ugovorne strane ne smiju mijenjati bitne uvjete ovog Okvirnog sporazuma.

**Članak 30.**

Na odgovornost ugovornih strana za ispunjenje obveza iz ugovora o javnoj nabavi, uz odredbe

Zakona, na odgovarajući način primjenjuju se odredbe zakona kojim se uređuju o obvezni odnosi.

**Članak 31.**

Sve sporove koji eventualno nastanu po ugovorima o javnoj nabavi koji će biti sklopljeni temeljem ovog Okvirnog sporazuma, ugovorne strane će prvenstveno rješavati sporazumno, a ukoliko se sporazum ne postigne za odlučivanje o sporu nadležan je sud u Vukovaru.

**Članak 32.**

Strane okvirnog sporazuma utvrđuju da je \_\_\_\_\_\_\_\_\_\_2017. godine, Odluka o odabiru najpovoljnijeg ponuditelja postala izvršna čime je nastao Okvirni sporazum te da su ispunjeni uvjeti za sklapanje ugovora o javnoj nabavi temeljem Okvirnog sporazuma.

Ugovor o javnoj nabavi na temelju ovog okvirnog sporazuma sklapa se u pisanom obliku, a isti učinak može imati i narudžbenica, nalog, zaključnica i slično, ako sadrži sve bitne sastojke ugovora.

**Članak 33.**

Ovaj Okvirni sporazum sastavljen je u četiri (4) istovjetna primjerka, za svaku stranu Okvirnog sporazuma po dva (2) primjerka.

U Vukovaru:\_\_\_\_\_\_\_\_\_\_\_\_2017.godine

Naš broj:RA-17-03/\_\_\_\_\_

ZA IZVODITELJA: ZA NARUČITELJA

Direktor/Predsjednik uprave: Ravnatelj:

Zrinko Zvocak,dipl.oec.

1. Samo ako se dio okvirnog sporazuma namjerava ustupiti podizvoditelju [↑](#footnote-ref-1)
2. Samo ako se dio okvirnog sporazuma ustupa podizvoditelj [↑](#footnote-ref-2)